Document ID: /roh_data/filtered/fineweb-2-filterrobots_roh.jsonl.gz/3699

L'index da la luna da consuments a lunga vista è sin -9 puncts. Dapi l'enquista dal fanadur 2015 resta l'index pia sut quai. Per ils proxims 12 mais spetgan las 1'200 persunas dumandadas pretschs pli auts ch'anc l'avrigl.
Pessimissem pertutgant situaziun economica
Las respostas sin las quatter dumondas decisivas per l'indez èn restadas quasi tuttinia tranter l'avrigl e fanadur 2016. Anc adina giuditgeschan las persunas dumandadas la situaziun generala da l'economia sco pessimistica. Er èn ellas dal maini che lur situaziun finanziala sa mida betg ils proxims 12 mais. Per pudair spargnar daners vesan las persunas dumandadas in zic damain potenzial.
RR novitads 08:00
Index da la luna da consuments
Ils mais schaner, avrigl, fanadur ed october vegnan dumandadas ca. 1'200 persunas elegidas tenor casualitad davart lur maini subjectiv pertutgant la situaziun economica, lur situaziun finanziala, il svilup da pretsch e la segirtad da lur plazza da lavur.